
Redaktore 


Paul Gubbins 


KUNSIDIS komence de februaro 
en Barlastono membroj de la 
administra komitato de EAB 
(Esperanto-Asocio de Britio). 

Longis la tagordo por informiĝi pri 
la progreso de diversaj projektoj, 
kiuj iom post iom realiĝas: renovigo 
de la retejo, starigo de interreta 
lingvo-kurso, ekzemple, kiuj ne 
palpebrume estiĝos, ĉar ili 
dependas de voluntula - sed ja 
diligenta - kunlaborantaro. A1 la 
koncernatoj, cetere, kiuj dediĉas 
sennombrajn kaj ofte sendankajn 
horojn al tiu ĉi projektoj, ni humile 
kaj sincere dankas. 

Tamen elstaris el la tagordo unu 
afero, kiu nin ĉiujn koncernas. Aŭ 
ĉu? Temas pri la estonteco de la ĝis 
nun - kun en la lastaj jardekoj 
unu-du esceptoj - ĉiujara brita 
kongreso de Esperanto. Raportite 
dum la februara kunsido estis, ke 
aliĝis al la kongreso en Brajtono 
(17-a ĝis 19-a de aprilo) 30 homoj. 
Kompareblas tiu ĉi cifero kun tiu de 
la sama semajno antaŭ la pasintjara 
Sheffield-kongreso (kiu fine altiris 
ĉirkaŭ 50 kongresanojn). 

Organizantoj de la ĉi-jara 
kongreso (la nelacigeblaj EAB- 
sekretario Tim Owen kaj la asocia 
administranto Viv O'Dunne) kon- 
sterniĝas. Ili dediĉas horojn al la 
kongreso: kunlaborante kun 


Ĉu kongresi aŭ nekongresi? 

surlokaj esperantistoj por certigi, 
ke pleje indas la kongresejo (kiel en 
Sheffield: mojose, kiel diras 
junuloj); por prepari kaj dissemi 
informilojn; por aranĝi programon 
kaj interrilati kun prelegontoj; por 
pripensi manĝaĵojn kaj trinkajojn 
kaj pritrakti aliĝilojn. Kaj dum- 
kongrese dejori kaj certigi, ke ĉio 
glatas. 

Ĉio ĉi por "nur" 50 homoj. Oni 
povus kontraŭ pli-malpli sama 
laboro okazigi kongreson por 250. 
Tamen venas nur 50. Leviĝas la 
demando, kaj tion komitatanoj 
komencis diskuti en februaro, ĉu 
ankoraŭ valoras dediĉi tiom da 
horn- kaj mon-fortoj al evento, kiun 
ses seponoj de la membraro de EAB 
neglektas. 

Verŝajne, se oni ekdebatus pri 
kongresoj dum kongreso, tiuj, kiuj 
fidele kaj regule ĉeestas - do la 
sepono - dirus, ke jes indas jaron 
post jaro okazigi tritagan kon¬ 
greson kun prelegoj, diskut-rondoj, 
komuna manĝado, kaj simile. 

Tamen estus interese scii, kion 
opinias la aliaj ses seponoj de la 
EAB-membraro. Kial vi ne ĉeestas? 
Kiamaniere eblus pliallogigi la 
programon, por ke ankaŭ vi 

Stranga sekto vira en Ĉestro 


ESPLORIS la polico en Ĉestro dum 
la semajnfino raportojn pri stranga 
vira sekto aktiva apud la stacidomo. 

Kelnerino ĉe la hotelo 
Westminster, kontraŭ la stacidomo, 
telefonis al la polico por informi, ke 
ok sinjoroj, parolantaj nekonatan 
lingvon, luis manĝoĉambron en la 
hotelo kaj tie restis, dum preskaŭ 
kvin horoj, kaj preskaŭ senmove. 

"Hi sidis en la samaj lokoj," 
raportis la kelnerino, kiu pro timo 
preferis anonimi. "La sinjoroj, krom 
unu escepto ne plu junaj, sidis ĉe 
ortangula tablo, po du je ĉiu flanko, 

ĉeestu? Aŭ ĉu vi opinias, ke pro 
unuflanke maljuniĝo de membroj 
kaj aliflanke la kreskanta 
sociforuma "virtualiĝo" de la 
esperanta mondo, nun superfluas 
tiel kunveni? 

Ĉu do anstataŭe sufiĉus unutaga 
jarkunsido (laŭleĝe nepra) en unu 
el niaj relative facile alireblaj 
grandaj urboj, plus prelego aŭ 
diskutrondo, por memorigi, ke ni 
parolas la internacian lingvon? 

Se la jarkunsido okazus iun 
sabaton, oni povus, se dezirate, 
semajnfinumi kaj tiel okazigi kun 
amikoj proprajn kunsidojn, 
ekskursetojn, renkontiĝojn. Aŭ ĉu 
ankaŭ aranĝon tian vi bojkotus, tiel 


kaj babilis fremdlingve. Sendube ili 
ion planis. 

"Pro tio, ke ili nur sporade uzis 
la anglan, por danki, kiam ni 
alportis manĝaĵojn, ni taksis ilin 
fremduloj, eventuale teroristoj, kiuj 
celis saboti la ĉevalkonkursojn, kiuj 
samsemajnfine okazis en la urbo. 

"Ke temis pri teroristoj, eble el 
mezoriento kaj apartenantaj al 
Al-Kaida aŭ Islama Ŝtato, indikis al 
ni la manko de virinoj. Ni scias, kiel 
viroj en mezorientaj landoj mis- 
traktas virinojn, ne permesante, ke 
ili ŝoforu, ktp. 

ke mankus dum la jarkunsido 
kvorumo? 

Do jen la demando: ĉu la fino 
de la kutima brita Esperanto- 
kongreso? 

Bonvolu, se vi ne estos en 
Brajtono, indiki al mi (paul@ 
gubbins.org.uk), esperante aŭ angle 
viajn opiniojn, por ke la administra 
komitato estu informita pri la 
starpunkto de la membraro. 

Aŭ ĉu per via neĉeesto en 
Brajtono, aŭ per via reta silento, vi 
vere ne interesiĝas pri britaj 
kongresoj? Tiel nepros konkludi, ke 
ĉi-landaj kongresoj, almenaŭ en la 
nuna formo, senvaporiĝis kontraŭ 
trakfina baraĵo de indiferento. ■ 

"De tempo al tempo aŭdiĝis de 
interne de la ĉambro violono- 
muziko, supozeble maniero 
komunikiĝi kun aliaj sektanoj 
ekster la ĉambro. Pro tio ni 
kontaktis la policon." 

Tamen, kiam alvenis la polico, la 
teroristoj jam fuĝis. Raportite estis, 
ke unu eskapis aŭte al Kimrujo; 


du-tri aliaj trajne al aliaj partoj de 
Anglujo. 

La polico nun serĉas la 
suspektatojn, fotitajn per sekretaj 
kameraoj en la hotelo kaj poste 
identigitajn danke al la dosieroj, 
kiujn flegas la polico pri ĉiuj, kiuj 
fremdlingve babilas en publikaj 
lokoj. ■ 



Artikolo tradukita 
kun permeso 
de la gazeto 
Chester Chronicle 
( 2014 - 09 - 29 ). 
Notindas, ke la 
raporto koincidis kun 
kunveno de NOEF (Nord-Okcidenta Esperanto-Federacio) en la urbo. 


Supre: Eric Smith, 
Brendan Marsh, 
Richard Phoenix. 


Maldekstre: 
Peeter Aitai, 
Harry Barron 

Ranoj kaj interpretistinoj 



EN DECEMBRO Ian Carter 
(esperante nomita Jano) vizitis 
londonan lernejon por paroli pri 
Esperanto. 

Spektinte enkondukan filmeton, 
kiun la parolinto kreis, la lernej- 
aninoj faris tradukekzercon "La 
interpretistino kaj la rano". Tends 
pri ŝerco, kiun la knabinoj rapide 
tradukis danke al ŝlosilo. La 


Ian Carter prezentas la internacian 
lingvon al lernejaninoj de Blackheath 
High School, Londono. 

ĉefinstruistino pri lingvo poste 
petis permeson vidigi la filmeton al 
aliaj grupoj. La teksto de la ŝerco, 
kun tradukŝlosilo, en formato PDF, 
haveblas de Esperanto House. 

La filmeto mem spekteblas ĉe 
espinfo.org/intro-video. ■ 



She can use 



AJ'JTO 

with Leo 


And Frangoise 

can be 

HAPPY 

Ŝtormoj en Aylesford 


Sally Phillips 


PARTOPRENANTOJ en la aŭtuna 
semajnfino en Aylesford, Kent, ĝuis 
agrablan veteron - kaj povis 
trankvile promeni tra la ĉarma 
ĉirkaŭaĵo de la kunvenejo - malgraŭ 
ŝtormoj. 

Ŝtormoj, ĉar jen la temo de varia 
kaj amuza programo. Roy 
Simmonds prelegis kun bildoj pri 
kondiĉoj por tropikaj ŝtormoj, dum 
Anica Page paroligis ĉiun pri 
ŝtormo, ĉu fakta, ĉu metafora, kiun 
tiu spertis. Elizabeth Stanley 
enkondukis la rolantojn en La 
tempesto per rakontado kaj per 
manfarado de ludpupoj. Terry Page 
daŭrigis per legigo de parto de la 
teatraĵo, dum ni tenis kaj montris la 
pupojn. 

Sabaton vespere Michael Sims 


ridigis per danceca prezentaĵo de 
Kantado en la pluv', kaj ni ĝuis la 
filmon Ŝtormido el Aŭstralio kun 
esperantaj subtitoloj. 

Krome ni gustumis frandaĵojn 
el Japanujo, danke al Kimie 
Markarian, Peter Bolwell kaj mi 
muzikumis, kaj Joyce Bunting 
rakontis pri genetika ŝanĝo por 
produkti plantan fiŝecan oleon. 
Interesa temo sed persone, por mi, 
incita: laŭ raporto de sciencistoj 
ĉe la universitato de Nottingham, 
ekologie kultivitaj manĝoj havas 
ĝenerale duoble pli da vitaminoj kaj 
mineraloj ol tiuj kreskigitaj per 
aldonaj ne-naturaj ĥemiaĵoj. 

Entute, tamen, ĝuinda kaj 
altkvalita programo en egale 
ĝuinda loko. ■ 

Drondo en Londono 


Anna Powell 



KIAM mi komencis lerni 
Esperanton antaŭ 30 jaroj, mi konis 
neniun, kun kiu paroli la lingvon. 

Ne ekzistis interreto kaj, sen 
praktikado, mi baldaŭ ĉesis ĝin 
studi. Tamen pasintjare mi decidis 
rekomenci. 

Mi ĉeestis la someran festivalon 
en Shallowford, kie unuafoje mi 
aŭdis la parolatan lingvon. Tie mi 
ĝojis renkonti spertajn esperant- 
istojn kaj pli lerni pri la lingvo, 
kunbabilante ekde matenmanĝo ĝis 
post vespermanĝo. 

Sed poste? Kvin tagoj da lernado 
kaj parolado de la lingvo tre multe 
helpas, sed ne sufiĉas (eĉ en 
Esperanto) por atingi fluecon. 


Krome ne ĉiam 
eblas dediĉi tempon 
kaj monon al 
studado kaj, se 
necesas aldoni 
tranoktejon kaj 
manĝaĵojn, la kosto 
rapide kreskas. 

Do kiel praktiki 
la lingvon, kaj buŝe 
komuniki kun aliaj 
esperantistoj, kaj 
kiel progresi, de 
komencanto ĝis 
progresanto, kaj 
de progresanto ĝis 
progresinto? 

Estus bone renkontiĝi pli ofte, 
pli proksime, dum malpli da tempo 
- en la daŭro de unu tago - se 
eblus. 

Do antaŭ nelonge, dum fin- 
oktobra sabato, okazis tiel nomata 
"drondono": la unua "drondo", aŭ 
diskut-rondo, en Londono. Ĝi 
komenciĝis ne tro true por tiuj, kiuj 
trajnis en Londonon, do je la 11-a, 
kaj finiĝis ne tro malfrue je la 17-a. 
Dekduo da esperantistoj ren- 
kontiĝis ĉe la centra klubo de 
YMCA: tre konvena kaj facile 
trovebla loko (almenaŭ por mi), 
proksima al la metrostacio 
Tottenham Court Road. Modera 
kotizo de £10 ne inkluzivis 

trinkaĵojn kaj manĝaĵon, kiuj tamen 
surloke aĉeteblis. 

Dum ses agrablaj horoj, Tim 
Owen afable kaj sperte gvidis 
viglajn diskutojn pri kvar temoj, 
kun paŭzoj por refreŝiĝi kaj 
tagmanĝi. Notoj pri la temoj 
diskutotaj antaŭe troviĝis - kaj 
ankoraŭ troviĝas - ĉe la 
drondona retpaĝo espinfo.org/ 
drondono. 

Bedaŭrinde mi tie trovis la 
horaron sed maltrafis la parton 
de la retpaĝo, kiu pritraktis la 
temojn. Ĉiaokaze mi ĉeestis 
precipe por aŭskulti kaj por 
renkonti ĉiujn, sed kun pli da 
preparado mi estus povinta 
pripensi la temojn kaj iom pli 
partopreni la diskutojn. 

Mi rimarkis, ke kelkaj alportis 
notojn preparitajn - bona ideo, 
kaj mi same faros la venontan 


fojon. Certe mi esperas, ke 
ripetiĝos evento tia por uzi 
Esperanton kaj diskuti aferojn kaj 
pezajn kaj malpli pezajn. Pro miaj 
spertoj dum la drondono mi ŝatus 
pli ofte tiel kunveni kaj konversacii 
kun esperantistoj. ■ 

Hilda Jones memoras 


Joyce Bunting 


MI NASKIGIS en 1924 en 
Stoke-on-Trent. Mi eklernis 
Esperanton de mia avo, kiam 
mi havis 16 jarojn. Esperanto- 
libro kuŝis sur lia tablo kaj mi 
enrigardis. Mi studis la 
francan, la latinan kaj iomete 
la germanan en la lernejo, do 
rekonis plurajn vortojn. Mia avo 
[kiu cetere iam renkontis Zamenhof 
- Red.] klarigis simplan 


Dum la somera festivalo pasintjara en 
Shallowford, Joyce Bunting parolis kun 
Hilda Jones, kiu testis en majo 2014 sian 
90-an naskiĝdatrevenon. Poste Joyce 
distilis la konversacion, kvazaŭ rekte 
el la buŝo de Hilda. Jen la rezulto. 

gramatikon, kaj mi plu lernis per 
koresponda kurso. 

Mia unua laboro estis dum la 
milito kiel oficistino ĉe la ne plu 

ekzistanta stacidomo 
en Newcastle-under- 
Lyme. Sed mi ĉiam 
revis esti instruisto. 
Post la milito, la 
registaro bezonis 
instruistojn, kaj 
proponis financan 
subvencion por 
kandidatoj, kiuj 
daŭrigos sian 
edukadon por fariĝi 
instruistoj. 

Do, mi, 22-jaraĝa, 
studis dum tri jaroj ĉe 
Dudley-kolegio. Mia 
patrino kaj patrinaj 
geavoj tre ĝojis kaj 


Hilda admiras foto- 
ekspozicion ĉe la 
50-a datreveno de la 
somerlernejo en 2010 

subtenis min. Hi opiniis, ke 
edukado por ĉiuj estas grava afero. 

La plej proksima Esperanto- 
klubo al Dudley estis en Birming¬ 
ham. Mi vizitis, kaj vidis tie junan 
viron, silenteman, iom retiriĝeman, 
kaj mi ŝatis ban aspekton. Eble li 
estos taŭga edzo? Iom poste, mi 
ĉeestis britan kongreson en Bristol 


alderman) en la konsilantaro de 
Stoke-on-Trent. Li estis vigla 
esperantisto, kaj ekhavis la brilan 
ideon inviti la Internacian 
Fervojistan Esperanto-Federacion 
(IFEF) al Stoke. Horace mem estis 
fervojisto dum 50 jaroj. 

Stoke-on-Trent ne estas turista 
urbo, do mankis loĝlokoj por 300 



Hilda fotita kun Arnold Pitt en Barlastono en 2010 


kun mia avo, kie denove mi vidis la 
junan viron, Bernard, kiu estis sola. 
Mi parolis kun li ofte dum la 
kongreso, kaj post kvar monatoj ni 
gefianĉiĝis. Dum 55 jaroj ni estis 
geedzoj. 

Sendube la plej bona kongreso 
en mia vivo okazis ĉe Stoke-on- 
Trent en 1963. Horace Barks estis 
tiutempe ĉefmagistrato (angle: 


homoj. Horace devis trovi privatajn 
loĝejojn. Bernard kaj mi tiutempe 
loĝis en Stone (urbeto iom sude de 
Stoke). Mi petis najbarojn gastigi. 
Horace aranĝis kun la aŭtobusa 
kompanio senpagajn vojaĝojn 
ĉiutage inter Stone kaj Stoke. 

Mi ofte parolas pri Horace 
Barks, ĉar li estis grava 
propagandisto por Esperanto kaj 

Marjorie Boulton kun la Zamenhof-busto 
de Barbara Tribe en 2010 

multe influis la lokan konsilant- 
aron. Oni nomis lin "Mr Esperanto". 
Li estis magistrato en Stoke-on- 
Trent dum 44 jaroj, kaj lordurbestro 
en 1951-52. Tio okazis, antaŭ ol li 
fariĝis serioza esperantisto - eble li 
estis tiam lernanto, ĉar li estis 
meminstruita. 

Pro li, en 1964, nova trinkejo en 
la kvartalo Smallthorne ricevis la 
nomon The Green Star - esperant- 
lingve La Verda Stelo. Horace volis 
nomi ĝin The Esperantist, sed la 
bierfarejo, la posedantoj, ne 
akceptis. "The Green Star estas pli 
tradicia," oni deklaris, "simile al 
White Lion aŭ Black Bull." 

Horace ege fanfaronis pri la 
nova trinkejo: "Homoj venos de la 


tuta mondo 
por trinki ĉe 
la Verda Stelo 
- el Usono, el 
Aŭstralio." 
Danke al li. 
The Green 
Star staras 
sur Esperanto 
Way kaj 
proksime 
situas 
Zamenhof 
Grove. 

Dum 

somerlernejoj 
en Barlastono, 
studantoj kutime vizitis la 
Verdan Stelon. Hi portis 
florkronon por ornami la ĉizitan 
stelon ekster la trinkejo, kaj eniris 
por tosti. Dum la vivo de Horace 
Barks, li ĉiam invitis al la 
ceremonio la lordurbestron, 
raportistojn kaj fotistojn de lokaj 
jurnaloj, kaj bone reklamis. 

Mi klarigos pri la komenco de la 
somerlernejoj. La konsilantaro de 
Stoke-on-Trent rezoluciis, ke 
Esperanto estu instruata en ĉiuj 
lernejoj en la urbo. Jam ĉe la 
lernejo de Queensberry Road, Jack 
Bagguley kaj Ken Dean instruis 
Esperanton kun aprobo de la ĉefo. 
Tamen, por tiu projekto, mankis 
instruistoj pri Esperanto. Do, en 
aŭgusto 1960, Horace Barks 
starigis kurson ĉe Wedgwood 

Memorial College por lernigi 
instruistojn, kiun gvidos interalie 
Marjorie Boulton. 

Tamen, la instruistoj malvolis 
partopreni, kaj Horace sukcese 
persvadis nur du. La Esperanto- 
klubo, inkluzive de mi, aliĝis por 
subteni la kurson. Postan someron, 
Horace plenigis lokajnĵurnalojn kaj 
Esperanto-gazetojn per reklamoj 
por la somerlernejo. Esperantistoj 
venis de la tuta lando, kaj de 
eksterlando, kaj de tiam ĝi estis tre 
sukcesa. 

Mia edzo kaj mi estis fruaj 
membroj de la loka Esperanto- 
klubo. Bernard ĉeestis kunvenon 
en 1958 pri projekto fondi 
Esperanto-klubon. Li raportis al mi 
pri vigla prelego de Horace Barks 
kaj pri entuziasma respondo de 40 
homoj. La sekvan semajnon estis 
mia vico (pro prizorgado de bebo) 
sed ĉeestis nur ok homoj. Tamen, la 
klubo estis fondita kun Horace, 
kompreneble, kiel prezidanto de la 
nova Nord-Stafordŝira Esperanto- 
klubo. 

Iam en la 1960-aj jaroj, Horace 
persvadis la konsilantaron komisii 
skulptitan buston de Zamenhof fare 
de Barbara Tribe, lernanto de 
Barbara Hepworth. La klubo 
diskutis, kie starigi la skulptajon. 
Certe ne en la aŭtoparkumejo de la 
Verda Stelo - kiel Horace deziris 
- ĉar baldaŭ ĝi estus detruita de 
junaj huliganoj. Do ĝi trovis lokon 


en la urba biblioteko. Ĝi nun kuŝas 
kaŝita en kelo sub la urba muzeo de 
Stoke. 

Mi partoprenis en somerlernejo 
(nun somera festivalo) dum multaj 
jaroj pro bonkora ŝoforado de 
amikino Celia Mackle. En 2010, mi 
havis la ideon pruntopreni la 
buston de Zamenhof de la muzeo 
por la duonjarcenta datreveno de la 
somerlernejoj. Eble nur mi sciis, ke 
ĝi ankoraŭ ekzistas. 

Post tikla traktado oni liveris 
ĝin al Barlastono. Ĝi staris dum 
semajno en la festoĉambro ĉe 
Wedgwood Memorial College, 
kvazaŭ honora gasto. D-ino 
Marjorie Boulton kaj mi estis la 
solaj personoj ĉe la 50-jara 
datreveno, kiuj ĉeestis la unuan 
somerlernejon en 1960. 

Mi naskiĝis kaj longe vivis en 
urbo, sed ĉiam sopiris pri la 
kamparo. Mia nuna domo situas je 
la rando de vilaĝo Croxton, kaj 
ĉiutage mi vidas ĉirkaŭe la belan 
stafordŝiran kamparon. Mi ege 
amas mian ĝardenon, tamen post 
rompo de kokso antaŭ 11 jaroj mi 
malfacile promenas. 

Mi estas iom maltolerema, 
aparte pri malŝparado en riĉaj 
landoj. Spite de tio, mi vivas 
kontente je la ago de 90 jaroj. 
Bonkoraj homoj helpas kaj ŝoforas 
min, eĉ al la somera festivalo en la 
nova kunvenejo ĉe Shallowford 
House. Mi estas danka. ■ 

La neverŝajna esperantisto 


Carys Goldy 


ALVENAS okazo en la vivo de ĉiu 
viro, kiam li estas devigata meti la 
volon de amikino super sia propra 
volo. Por mi alvenis tiu okazo, kiam 
mi konsentis pasigi kelkajn feri- 
tagojn kun mia amatino ĉe - el ĉiaj 
aferoj - Esperanto-kurso. 

Tio estos nova travivaĵo por ni 
ambaŭ, kvankam Tina jam 
entuziasme legis artikolojn kaj 
librojn priajn, kaj provis multajn 
fojojn instigi ankaŭ min interesiĝi 
pri la lingvo - sensukcese. Kial 
lerni artefaritan lingvon, kiun 
preskaŭ neniu parolas? Ne plaĉis al 
mi vojaĝi eksterlanden aŭ lerni 
fremdajn lingvojn. Mi fakte ne 
multe ŝatis fremdulojn, aparte 
tiujn, kiuj laŭ la gazetoj enŝovas sin 
en nian landon por ekspluati la 
socialan kason, al kiu perimposte 
kontribuas mi, kaj kiuj rifuzas lerni 
nian lingvon. Tamen mi ne emis 
esprimi sentojn tiajn al Tina. 

Ĉiaokaze, ni alvenis ĉe la 
kursejo, agrabla malnovstila domo 
ĉirkaŭata de arboj portantaj belajn 
aŭtunajn kolorojn. Tie bonvenigis 
nin nia gastiganto kaj kurs- 
instruisto per la strange militeca 
esprimo "Saluton", al kiu respondis 
Tina kun larĝa rideto de rekono, kaj 
mi kun pli malentuziasma 
ĝentileco. Mi estis iom singarda 
kontraŭ tio, ke oni povos varbi min 


kontraŭ mia volo en la "klubon”. 
Tamen mi vane maltrankviliĝis, kaj 
mi sentis nur bonvenon sen ia ajn 
trudemo. Tina, aliflanke, jam aliĝis 
al la "klubo" en la daŭro de kvin 
minutoj. 

Ŝi vere sentis sin hejme en tiu 
medio, babilante esperante kun la 
aliaj komencantoj, ridetante, kiam 
oni atentigis ŝin pri eraroj, 
postulante respondojn al sen- 
nombraj demandoj, aĉetante librojn 
sufiĉajn por tuta vintro (eĉ kelkaj 
vintroj) da legado, kajjetante sin 
plenkore en ĉiujn agadojn de la 
kurso. Mi rigardis kaj admiris - eĉ 
enviis. Tamen mia propra travivajo 
aliis. Ne por mi tia natura 
apartenado al la grupo, tia ĝojiga 
akcepto de la celoj de la esperanta 
movado. La etoso de la kursanoj 
perturbis mian komforton 
anglecan, kaj mi sentis min 
fremdulo en stranga lando. 

Sed samtempe mi ne povis 
malhelpi, ke mi ŝatis la kurson. La 
gramatika konstruado de la lingvo 
estis sufiĉe logika kaj facile 
lernebla, ke ni ĉiuj - eĉ mi - baldaŭ 
skribadis kaj paroladis simplajn 
frazojn. Ni aŭskultis surbendigitajn 
esperantajn prelegojn el la tuta 
mondo - ne por kompreni la 
enhavon, sed por aŭdi la prononcon 
de spertaj parolantoj, kaj mi miris 

pri la belo, la muzika ritmo de la 
sonoj, eĉ parolataj de la fremduloj. 

Esperante ni ludis ludojn kaj 
kantis kantojn, ni vizitis la vastan 
bibliotekon: mi neniam divenis, ke 
troviĝas tiom da libroj tradukitaj en 
Esperanton, kaj eĉ verkitaj 
originale en tiu lingvo. Romanoj 
ĉiaĝenraj, dramoj, poezio, divers- 
fakaj studlibroj, revuoj, libroj por 
infanoj, komencantoj kaj lingvistoj. 
Ĉio ĉi certe ne estis bagatela 
verkaro de diletantoj. Jen kulturo 
kun propraj filozofio, ŝercoj, 
kutimoj, moroj, historio. Mi estis 
imponita. 


Ni lernis pri la fondinto de la 
movado, iu Zamenhof, kiu klare 
estis inteligenta kaj prudenta, 
ankaŭ alte morala homo, kiu volis 
plibonigi la vivon de siaj divers- 
naciaj samlandanoj, kreante por ili 
komunan lingvon, per kiu ili ĉiuj 
povus kompreni unu la aliajn. Kaj 
oni instruis al ni iom pri la interna 
ideo de Esperanto: frateco, egaleco 
kaj justeco inter ĉiuj nacioj kaj 
nacianoj. 

Oni klarigis, kial tiuj idealoj 
estas atingeblaj nur per internacia 
lingvo kiel Esperanto. La tuto sonis 
ege laŭdinda. 

Ĉion ĉi ni lernis de lerta 
instruisto en trankvila medio kun 
bongustaj manĝoj kaj inter kelkaj el 
la plej agrablaj kaj interesaj homoj, 
kiujn mi iam renkontis - eĉ tiuj de 
eksterlando. Fine de la kurso Tina 
feliĉe enaŭtiĝis kun 25 libroj, ses 
revuoj, kvar DVD-oj, la retpoŝtaj 
adresoj de ĉiuj en la kurso, du 
T-ĉemizoj, plenmano da verdstelaj 
insignoj kaj aliĝilo por la sekva 
universala kongreso. Ŝia vizaĝo 
brilis pro ĝojo, kvazaŭ trezorejon ŝi 
ĵus trovus, kaj mi sciis, ke la 
semajnfino plene sukcesis. 

A1 ŝi. Mi certe ne volis rompi 
ŝian gajan humoron, dirante, ke, 
malgraŭ tio, ke mi ŝatis la kurson, 
trovis agrablaj la partoprenantojn, 
juĝis bela kaj lerta la lingvon, kaj 
eĉ konsentis almenaŭ teorie kun 
multaj ideoj tie prezentitaj, mia 
koro tamen restis nemovita. 
Ankoraŭ fremdulojn mi ne fidis. 


Ankoraŭ mi opiniis, ke la angla 
estas evidenta elekto kiel inter- 
nacia lingvo - se ja necesus tia. 

Kaj maltrankviligis min tio, ke 
subkulturo de internaciistoj - 
multaj el ili fremduloj - eble 
multobliĝos sufiĉe por minaci la 
komfortan anglecon, kiu nutris kaj 
ŝirmis min kaj mian prafamilion 
dum jarcentoj. Ja, kiom ajn bona 
sonis la esperantista vidpunkto, tiu 
estis simple tro malproksima de 
mia. Jen fremda mondo, en kiu mi 
ne sentis min hejme. 

Poste Tina kaj mi ne parolis pri 
la kurso. La vivo daŭris kun la 
kutimaj zorgoj kaj ĝojoj de la 
geedza ekzisto. Ŝiĵetis sin plene en 
esperantistan vivon - kongresojn, 
kunvenojn, korespondajn kursojn. 
Mi montris nur suprajan intereson 
kaj neniam malkaŝis miajn verajn 
sentojn. Kaj ŝi neniam demandis. Ni 
ambaŭ komprenis la saĝecon 

diskuti nur temojn, kiuj nin kun- 
igus, ne apartigus. 

Kaj tiel pasis 20, 30, 40 jaroj. 
Tina kreskis esperantiste kaj 
persone, kaj iĝis konata kaj amata 
lumo en la esperanta mondo, 
prelegante, instruante, verkante. 
Mia vivo, aliflanke, kondukis min 
laŭ vojo de kronika depresio kaj 
fine al mensa kolapso - pro 
laborpremoj, oni diris, sed mi sciis, 
ke temis pri io pli profunda, pri 
sento de perdiĝo, senhejmeco en la 
animo, pro kialoj nedifineblaj, sed 
nepre trovendaj. 

Tiel mi eble estus restinta en tiu 
sencela duonekzisto, se ne okazis al 
mi vivŝanĝa renkontiĝo. Kliento ĉe 
la oficejo, kie mi laboris, esprimis 
opinion pri "fiaj fremdulaĉoj", kiun 
eĉ mi trovis netolereble ksenofobia. 
Lia abomeno forte frapis min, kaj 
dum kelkaj tagoj mi pripensis tiun 
okazon, ŝokita de la malamo kaj 
nescio aŭdeblaj en lia voĉo. Sed ne 
nur tio: mi vidis brutale spegulita 
en liaj okuloj ankaŭ mian 
ksenofobion. 

Kaj venis al mi kvazaŭ-kugla 
konstato, ke kiom ajn komforta, 
konata estas tiu mallarĝmensa 
naciisma vidpunkto, kiom ajn mi 
sentas min hejme en ĝia sorĉa 
brakumo, mi ne plu trovas inda tian 
individuon, kiu malamas kaj 
malfidas ĉion fremdan, kiu rigardas 
alinacianojn kiel duarangajn 
civitanojn. Mi volis meti min kiom 


eble plej longe for de tiu ksenofobia 
kliento, fuĝi el la domo de miaj 
prapatroj, de miaj prapensoj, al 
nova loĝejo, fremda, jes, sed pli 
inda, pli ĝusta. 

Necesis konfeso. Tina meritis 
klarigon pri miaj jardekoj da 
indiferento pri ŝia amata fako. Sed 
kiel reagus ĉefrolanto en 
Esperantujo pri la scio, ke ŝi havis 
naciistan ksenofobian edzon - eĉ se 
nun ne plu? Certe esperantisto 
neniam povus ami naciiston kiel 
min. Kiam mi informis ŝin, ŝi 
dummomente silentis, tiam 
respondis mallaŭte: "Mi diros al vi, 
kiujn amas esperantistoj. Homojn! 
Homojn ili amas, ĉiaspecajn, 
ĉiapensajn, ĉiapartiajn - ne gravas. 
Pri tio temas Esperanto.” 

La malnova domo, kie okazis nia 
unua esperanto-kurso, ne plu 
staras. Anstataŭe oni tie konstruis 
novan, laŭmendan kursejon, helan 
kaj grandspacan. Ekstere la arboj 
pluvivas, pli altaj nun, kaj burĝon- 
antaj kun la verdiĝantaj folietoj de 
fruprintempo. Interne, deko da 
komencantaj esperantistoj diligente 
studas esperantajn participojn dum 
semajnfina kurso. La grupo 
konsistas el tri studentinoj, 
komercisto, kamionisto, profesoro 
pri lingvoj, kelkaj polaj agrikulturaj 
help-laborantoj, 14-jara knabo - kaj 
maljuna eksnaciisto kun la ĝojo de 
alhejmiĝo en la koro. ■ 

La internacia lingvo IsRiM 
... inter internaciaj lingvoj 


Tim Owen 



LA 16-AN de oktobro mi ricevis 
retmesaĝon de la ĉef-organizanto 
de la Festivalo pri Internaciaj 
Lingvoj en Sheffield, kiu demandis, 
ĉu denove EAB pretos kontribui al 
la evento. Atentemaj legantoj 
rimarkos, ke lastan februaron ni 
partoprenis la kvaran eventon, tiun 
por 2014. Hi eble memoros, ke mi 
kutime indikas, ke la organiza 
skipo ĉion aranĝas ene de nur 
kelkaj semajnoj. Ĉu do ĝi nun donis 
plurmonatan averton? 

Nu, ne. La retmesaĝo informis, 
ke la festivalo ĉi-fojon okazos dum 
la unua parto de la universitata 


okazos entute du eventoj, sed ĉiu 
por malsama universitato-jaro. Jen 
do la kutima kvar-semajna averto. 
EAB ja denove konsentis ne nur 
ĉeesti sed ankaŭ doni kvar gustum- 
sesiojn. 

Kaj do dum la 15-a kaj 16-a de 
novembro mi vizitis Sheffield por 
prezenti Esperanton al la junaj 
homoj, kiuj interesiĝas pri lingvoj. 
Mi maltrafis la unuan sesion - la 
organizantoj ŝanĝis la kutiman 
eventejon sed min ne informis, ĉar 
la nova skipo ne sciis, ke en ĉiu alia 
jaro la sesio aliloke okazis. Kaj ĉar 
ili ne sukcesis starigi retejon pri la 

detalojn por konstati la ŝanĝon. Mi 
dubas, ĉu tio vere kostis multon al 
ni - la sperto en antauaj jaroj estas, 
ke preskau neniu partoprenas la 
unuan sesion de la tago. 

Al la aliaj venis kelkaj studentoj, 
laŭmemore 4, 5 kaj 12. Kiel kutime 
la plejmulto inspirigis pro sia 
entuziasmo, kaj mem inspirigis pro 
la facileco de lingvo, kies verbojn 
kaj nombrovortojn oni povas lerni 
ene de nur kelkaj minutoj. Kaj ne 
nur lingvaĵojn ili lernis, sed ankaŭ 
pri Pasporta Servo, la fonduso 
NoJEF, iom da historio, kaj kelkaj 
leĝeraĵoj. 

Ili senescepte konsentis poste, 
ke se oni defiigus nin lerni lingvon 


ene de kelkaj horoj, ŝajnus 
probable, ke Esperanto kondukus 
al pli da sukceso ol alia lingvo. 

Kelkaj petis mian adreson por 
pli informiĝi. Mi ne estas naiva kaj 
jam lernis, ke, foririnte, la plimulto 
finfine ne kontaktos min, post kiam 
aliaj aferoj kaptos la atenton. Sed 
almenaŭ dum unu horo tiun atenton 
kaptis Esperanto. Ne, ili plejeble ne 
lernos ĝin, sed tiuj lingvo-avidaj 
junuloj almenaŭ scias prie multon 
pli ol antaŭe, ke ĝi funkcias, ke ĝi 
relative facilas, kaj ke ie en la 
mondo homoj ja uzas kaj ĝuas ĝin. 
Jen do rezulto, kaj jen kuraĝigilo 
plu subteni kaj finance kaj ĉeeste la 
festivalon. ■ 

La enigmo de Robin Hood 


Jack Warren 


ROBIN HOOD: angleparolanto, kun 
nomo facile disvastigebla tra la 
mondo; ikono por bonvola fripono, 
prirabanta riĉulojn por helpi al 
malriĉuloj; sufiĉe bone konata, ke 
indas scivoli, kial lia nomo ne 
staras en PIV. Se tie estas 
Cindrulino, Donĵuano kaj Donkihoto, 
kial ne ankaŭ *Robinhudo? Ja oni 
parolas angle pri "robinhuda 
imposto". 

Sed kia estis tiu homo? Ĉu 
historia persono, kiel Betoveno aŭ 
Danto? Ĉu antaŭkristana 
naturspirito, kiel oni foje proponas? 
Aŭ ĉu precipe figuro el la distraj- 
industrio, konata el filmoj, 
televidelsendoj aŭ kartludoj? Jen la 
enigmo: kiu vere estis Robin Hood? 

Preskaŭ certe ne estis vera 
persono malantaŭ la nomo. La plej 
fruaj aludoj, el mezepoko, mencias 
lin nur rilate rakontojn. Neniu 
raportas pri renkonto kun vivanta 
persono havanta tiun nomon. 
Dekomence li aperis nek kiel 
krimulo, nek kiel luktanto por 
libereco, sed kiel rolludanto en 
distraĵoj. La tuta "korpuso" de 
informoj pri li fontas el rakontoj kaj 
distraĵoj - ne el skribitaj protokoloj. 

Ja ekzistas protokoloj pri 
similuloj, sed neniu el ili identiĝas 
kiel Robin Hood. Krome, la rakontoj 
ekzistas jam de longe; unue 


deklamataj aŭ kantataj, poste kiel 
manuskriptoj. Nur ekde la 16-a 
jarcento aperis la unuaj presitaj 
baladoj. Poste eldoniĝis libroj, kies 
enhavo daŭre adaptiĝis al la 
aŭskultantaro, aŭ spektantaro, aŭ 
legantaro. Analoge, filmo farita nun 
pri la dua mondomilito malsimilas, 
teĥnike kaj enhave, al samtema 
filmo farita dum la 50-aj jaroj. 
Sammaniere la kantistoj- 
deklamistoj-rakontistoj ŝanĝis siajn 
rakontojn laŭ la siatempa audant- 
aro. Ankaŭ ili volis esti pagataj: 
gravas por ili distri, ne nutri per 
faktoj. 

Por kompreni la rakontojn 
necesas ion scii pri kultura kaj 
historia fono. La mezepoko ne 
rekonis homajn rajtojn en la 
moderna senco. Socio estis pira- 
mido kun reĝo surpinte, helpataj au 
malhelpataj de riĉaj granduloj: 
aristokratoj, klerikaro kaj, en la 
urboj, iuj metiistoj. Sube estis 
kamparanoj, kies tasko estis servi, 
kaj antaŭ ĉio nutri, la superulojn. Ili 
estis plejparte servutuloj kaj do ne 
rajtis translokiĝi. 

Estis devige labori du au tri 
tagojn semajne por vilaĝa bienulo 
ĉe ties tereno. Tiun sorton la 
kamparanoj akceptis - elekton ili ja 
ne havis - rezignacie, sed 
disputeme. Ankaŭ la riĉuloj 

potencis, kaj laŭvole aplikis la 
potencon. Justeco ofte ne ating- 
eblis, ĉar la leĝofarantoj estis 
koruptuloj. Bonŝanco aŭ malbon- 
ŝanco en la vivo hazardis. Validis 
sole la konsilo, ke ĉiu mem sin 
prizorgu. 

Floris baladoj 

Ree al la fontoj. La unua mencio 
de iu "Robin Hood" troviĝas en la 
alegoria poemo La Vizio de Piers la 
Plugisto de William Langland, el 
ĉirkaŭ 1377. Neglekta pastro 
nomita Pigreco diras: 

Mi ne konas perfekte mian 
"Patro nia," kiel la pastro ĝin 
kantas, 

Sed mi konas la versaĵojn pri 
Robin Hood, kaj pri Ranulf grafo de 
Ĉestro. 

Ankaŭ la verkisto Geoffrey 
Chaucer, en sia poemo Troilo kaj 
Krisejdo, 1380, aludas lin, tamen 
sen nomo, dum en vers-fragmento 
en manuskripto el ĉirkaŭ 1410, 
trovita en la katedralo de Linkolno, 
staras: 

Robin Hood en Sherwood staris, 
jam sin kapuĉis, ĉapelis kaj 
ŝtrumpis kaj ŝuis. 

Klare estas, ke tiam, fine de la 
14-a jarcento, oni ekskribis kaj 
kopiis baladojn pri Robin Hood; sed 
tiuj estas skribitaj versioj de 
rakontoj jam buŝe konataj. Tiam la 
kornvala klerulo kaj estro de 
Queens College en Oksfordo, John 


lorn adaptita versio de la prelego 
farita dum la brita kongreso 
en Sheffield en 2014. 

Trevisa, faris gravan ŝanĝon al la 
universitata instruprogramo pri 
beletro. 

Gis tiam la precipaj beletraj 
lingvoj, krom la latina kaj antikva 
greka, estis la franca kaj la 
anglonormanda, ambaŭ pritraktataj 
kiel gepatraj lingvoj. Laŭ la ŝanĝoj 
enkondukitaj de Trevisa, ili iĝis 
fremdaj lingvoj; gepatra fariĝis nun 
la angla. Tiel malfermiĝis vaka 
spaco por verkistoj, en kiun venis 
novaj anglaj beletrajoj. En tiu 
medio floris Langland, Chaucer kaj 
Mallory; floris krome baladoj, 
interalie tiuj pri Robin Hood. 

La plej longa, kaj verŝajne plej 
malnova, el tiuj estis la Eta gasto 
de Robin Hood kaj lia kompanio. Gi 
konsistas el 456 kvarliniaj strofoj 
kaj enhavas kvin apartajn 
rakontojn: Robin Hood kaj la 
kavaliro, Robin Hood kaj la ŝerifo, 
Eta Johano kaj la ŝerifo, Robin Hood 
kaj la reĝo kaj La morto de Robin 
Hood. Tiu aperis en presita versio 
en 1508. 

Surkovrile aperis bildo de 
rajdanto, ŝajne Robin Hood, sed la 
saman bildon oni jam uzis antaŭ 17 
jaroj kiel ilustrajon de la etbienulo 
de Chaucer. Ĉirkaŭ tiu jaro aperis 
aliloke la rakontoj Robin Hood kaj 

la potfaristo, Robin Hood kaj Gido 
de Gisborne kaj Robin Hood kaj la 
monaho. En tiuj verkoj la ceteraj 
roluloj estas: Etajohano, Vilĉjo 
Rufulo, Multo Filo de la Muelisto, la 
Ŝerifo kaj Gido de Gisborne. 

Pluraj al ni nun konataj figuroj 
mankas. La franciskano Tuck 
aperis unuafoje en teatrajo en 1475. 
Franciskanoj venis al Anglujo nur 
en 1221, kaj al Nottingham nur en 
1250. Mankas ankaŭ Mariano, 
tradicie la edzino de Robin. La 
nomo verŝajne fontas el franca 
teatrajo Robin et Marion el ĉirkaŭ 
1283, sed tiu estas tute alia rakonto 
kaj ne rilatas al la angla 
proskribito. 

Kiam la franca rakonto 
prezentiĝis en Anglujo ĉe la 
printempaj majfestivaloj, ambaŭ 
nomoj kunfandiĝis kun la rakontoj 
pri Robin Hood - sed nur poste, iam 
inter 1450 kaj 1500. Ĉiuj aliaj 
roluloj aldoniĝis en la 16-a jarcento 
aŭ eĉ pli malfrue. 


Lignogravuraĵo sur paĝo 1 de la 
Eta gasto de Robin Hood, 1508 


La situo de la scenejo 

Problemo por modernaj 
esploristoj estas eltrovi, kie la 
eventoj okazis: ĉu en suda 
Jorkŝiro, aŭ en Nottingham kaj la 
arbaro Sherwood Forest? 

Scenejo por la Eta gasto estas 
dekomence la arbaro de 
Barnsdale, inter Wakefield kaj 
Doncaster en suda Jorkŝiro, iom 
norde de Sheffield. En kelkaj fontoj 
Robin foje nomiĝas "Robin el 
Loxley" - supozeble Locksley, 
vilaĝo apud samnoma rivereto kvin 
kilometrojn nordokcidente de la 
urbocentro de Sheffield. 

Efektive Barnsdale situas nur 50 
kilometrojn for de Sherwood. 
Ĉasisto-ekskursoj povus konduki al 



22 


La Brita Esperantisto 


Numero 978 











Barnsdale, do eblas pritrakti 
ambaŭ lokojn kiel partojn de pli 
granda sed ne tro vasta scenejo. 

Rimarkeblas, ke, se temas pri 
Barnsdale, oni aludas precizajn 
lokojn. En Robin Hood kaj la 
kavaliro, necesas rajdi ĝis la 
abatejo de Sankta Maria en Jorko. 
En La morto de Robin Hood, la 
heroo mortas ĉe la priorejo de 
Kirklees. Se la scenejo estas 
Nottingham, mankas tiaj precizaj 
aludoj. LaŭJ. C. Holt ( Robin Hood 
- The Facts and the Fiction : 1989), 
"ju pli Robin proksimiĝas al 
Nottingham, des pli neaŭtentika li 
iĝas". 

Tiuj plej fruaj rakontoj havas 
difinitajn komunajn ecojn: mal- 
amikeco kontraŭ la ŝerifo, 
klerikaro kaj kromaj riĉuloj; 
ŝtelĉasado de la reĝaj cervoj - 
grava delikto - en la arbaro de 
Sherwood kaj aliloke; facilanima 
perforto, ekzemple senkapigo aŭ 
kripligo de malamikoj; alivestado, 
aparte fare de Robin Hood mem; 
ĉeesto de potfaristo; kaj, malgraŭ 
la malamikeco kontraŭ riĉuloj, 
neflankiĝanta fideleco al la reĝo. 

Ni jam konstatis, ke Robin Hood 
estas pli fikcia ol vera persono; sed 
la mezepoka aŭskultantaro ne volis 
aŭdi nur fikciojn. La rakontoj devis 
havi almenaŭ ŝajnan realan fonon, 
do rakontistoj prenis detalojn el la 
vivoj de veraj personoj. Tiel estis, 
ke la figuro de Robin Hood iĝis 


mozaiko de diversaj homoj. Sed kiuj 
ili estis? 

Mozaika figuro 

La nomo mem malmulton diras. 
Ekde ĉirkaŭ 1250 "Robin Hood” 
estis kromnomo por ia krimuleto. 
Eble helpas, ke Robin similas al la 
angla robbing (rabado) kaj ke hood 
signifas kapuĉo - uzata por kaŝi la 
vizaĝon kaj resti nekonata. 

Por trovi analogojn de Robin, 
endas serĉi inter rakontoj pri homoj 
kun aliaj nomoj, inkluzive de tiuj, 
kiuj dividas malmultajn komunajn 
ecojn kun li. Tia estas ekzemple 
Hereward la Gardema, 11-a angla 
ribelanto, kiu ne akceptis la 
regadon de la konkerantaj nor- 
mandoj. Post eksterlanda sperto 
kiel dungosoldato, li kunlaboris en 
1070 kun la danoj por kontraŭstari 
la normandojn. Poste li vivis kiel 
proskribito en orienta Anglujo, 
ĉirkaŭ la urbo Ely. En unu el la 
rakontoj, Hereward kaŝvizitas la 
tendaron de la normandoj - 
alivestita, kiel Robin, kiel pot¬ 
faristo. Fine li, kiel Robin, ricevas 
pardonon. 

Fulk la 3-a Fitzwarin troveblis 
inter la baronoj alfrontantaj al 
Reĝo Johano ĉe ekiĝo de la Granda 
Ĉarto de 1215. Li vivis kiel bandito 
kaj apud la kimra landlimo kaj en 
Wiltshire en Sudanglujo. En proza 
rakonto pri li aperas kamarado 
nomata Johano. Krome Fulk 

alivestas sin kaj eskapas el la 
kaptado de la ŝerifo. Kiel Robin, li 
"ne faras iun damaĝon" al aliaj 
homoj. Li fondis priorejon en 
Alberbury, inter Shrewsbury kaj 
Kimrio - kiel Robin fondis priorejon 
en Barnsdale. 

Malpli verŝajna fonto por la 
terĉirkaŭita Robin estas Eŭstako la 
Monaĥo - fakte ekde longe ne plu 
monaĥo, sed pirato kun bazo en la 
Markolaj Insuloj, el kie li 
kontraŭstaris la Reĝon Johanon. 
Rakonto pri li, Wistasse Li Moine, 
aperis iam inter 1223 kaj 1284. Laŭ 
tiu ankaŭ li alivestas sin, interalie 
kiel potfariston. Ankaŭ tie estas 
facilanima perforto - la lango de iu 
paĝio estas eltranĉita, por ke li 
restu silenta, kaj dum kvar el kvin 
soldatoj perdas la piedojn, la kvina 
devas iri al la mastro kaj klarigi, 
kial la kvar aliaj ne revenis. 
Eŭstako, kiel Robin, indulge 
pritraktas siajn kaptitojn, se ili 
diras la veron pri kiom da mono ili 
enpoŝe posedas. 

Pli simila al Hereward ol al 
Robin estas la skota militĉefo kaj 
nacia heroo William Wallace. 
Rakontoj pri li tamen enhavas tiujn 
ecojn: li estas bonega pafarkisto, 
kontraŭstaras maljustecon el 
arbara kuŝejo, kaj alivestas sin kiel 
monaĥon - aŭ potfariston. 
Malsimilo inter Robin Hood kaj la 
supre menciitaj figuroj estas, ke 
neniu el ili estis, kiel li, etbienulo. 


Ĉiuj estis relative riĉaj kaj politike 
potencaj. 

Do konstateblas, ke malantaŭ la 
figuro de Robin Hood estas ver- 
ŝajne pli ol unu vere ekzistanta 
persono. El la proksimumaj sam- 
nomuloj konataj, la plej frua estas 
el Cirencester en sudokcidenta 
Anglujo, inter 1213 kaj 1216. Estis 
plua en Burntoft en la graflando 
Durham en 1244. Tiuj estas tro 
longe for de nia regiono, kiel ankaŭ 
estas tuta rabistobando kun la 
nomo "Robinhood" aktiva en 
Berkshire en Sudanglujo. 

Pli bona kandidato estas iu 
Robert el Wetherby, proskribito en 
orienta Jorkŝiro en 1255. 

Kromnomo lia estis "hobbehod", kie 
hod estas kapuĉo, kaj hobbe 
ĉevaleto. Por la mezepoka voj- 
rabisto, ĉevalo gravis same kiel la 
eskapauto por moderna bank- 
rabisto. En la protokoloj de 
Wakefield, nur 15 kilometrojn for 
de Barnsdale, abundas robinhudoj. 

Tiaj krimuloj plej ofte aperis en 
la protokoloj, kiam disrompado 
regis la landon - ekzemple dum la 
regado de la ĉiuflanke malamata 
reĝo Johano, kaj meze de la 13-a 
jarcento dum interna milito inter 
reĝo Henriko III kaj baronoj sub 
Simono de Montfort. Post ties 
malsukceso kaj morto, multaj restis 
senteraj kaj malkontentaj. 

Laŭ la historiisto David Baldwin, 
la sola persono, kiu iom similas al 


24 


La Brita Esperantisto 


Numero 978 



la fikcia Robin Hood, estas iu Roger 
Godberd, etbienulo en Swann- 
ington, apud Coalville en Leicester¬ 
shire. Godberd estas plurfoje 
arestita; ŝtelĉasis cervojn en la 
arbaro de Sherwood; atakis kaj 
prirabis abatejojn - en Leicester¬ 
shire, kaj pli longe for en Wiltshire. 
Kiel Robin, kiu en la unua rakonto 
de la Eta gasto ŝirmas sin en la 
kavalira kastelo, ŝirmis sin 
Godberd ĉe Kavaliro Richard Foliot 
en lia kastelo Fenwick apud Barns- 
dale. Godberd, kiel Robin, havis 
kamaradon - iun Walter Devyas, 
kiu akompanis lin ĝis lia morto en 
1272. Fine en 1276 Godberd ricevis 
pardonon - eble de la reĝo, kiel 
Robin - kaj laŭ nia scio ankaŭ enlite 
mortis. Tamen mankas indiko, ke 
oni uzis por Godberd la nomon 
"Robin Hood". Ĉu estis li la "vera 
Robin Hood"? Ni ankoraŭ ne scias. 

Infanamika heroo 

Ĝis nun ni pritraktis tiun heroon 
kiel mezepokulon. Nuntempe oni 
konas lin plejparte kiel figuron el la 
distra industrio - el infanlibroj, 
infanteatrajoj, filmoj kaj televidaj 
elsendoj. La du homtipoj 
malsimilas. Kiel perforta krimuleto 
iĝis infanamika heroo? Kio okazis 
al li dum la jarcentoj, kiuj apartigas 
nin de mezepoko? 

Por la Robin de la Eta gasto 
elirpunkto estis la reguloj kaj 
kutimoj de la tiama socio. Li ne 


celis ŝanĝi la socion, strebante nur 
al malavareco, pieco - li estas 
fervorulo de la Sankta Maria - kaj 
ĝentileco. 

Dum la 16-a jarcento aperis 
unuaj presitaj versioj de la legendo: 
samtempe Robin, antaŭe nur 
etbienulo, iĝis nobelulo. Pro la 
influo de la printempaj majfestoj 
ekaperis Mariono, kaj kun ŝi ia 
alhejmiĝo de la legendo, kun rilata 
malemfazo de krimeco kaj perforto. 
Tiam ĝi ankaŭ fiksiĝis en la 1190-aj 
jaroj, do la regado de Rikardo la 
1-a, kvankam la fontoj indikas pli 
malfruan daton. En la Eta gasto la 
nomo de la reĝo estas ne Rikardo, 
sed Eduardo. 

Vaste influis la nuntempan 
Robin Hood la romano Ivanhoe de 
Walter Scott. Tie li iĝas anglo, 
luktante kontraŭ la normandoj, do 
kvazaŭ arbara versio de Hereward 
la Gardema. Tiu profilo, kune kun 
la emo admiri la vikingojn, estis 
eco de nova perspektivo pri 
historio, pli taŭga por la epoko de 
la brita imperio. 

Al tiu apartenas ankaŭ la unuaj 
adaptiĝoj de la rakontoj por infanoj, 
ĉe kiuj Robin iĝas filantropo. Li ne 
nur ŝtelis de riĉuloj, sed ankaŭ 
helpis al malriĉuloj. Tiu eco aperis 
nur tiam, kaj do estas sufiĉe 
moderna. 

En la nuntempo imponas ne nur 
la disvastiĝo de la legendo per 
infanlibroj, inkluzive de bildlibroj 

kaj grafikaĵoj, sed ankaŭ la rolo de 
filmoj kaj televido. La unua filmo de 
Robin Hood aperis en 1908. Pli 
konata estas tiu de 1922 kun 
Douglas Fairbanks (en la du fotoj). 
Ambaŭ estis kompreneble sensonaj. 

La definitiva versio por amas- 
spektantaro estis, en 1938, La 
aventuroj de Robin Hood kun Errol 
Flynn kaj Olivia de Havilland. 
Sekvis televida serio de 1955 ĝis 
1959 kun la aktoro Richard Greene, 
ĉi enhavis multajn tute novajn 
rakontojn, ankaŭ okazintajn fine de 
la 12-a jarcento. 

Ekde la 1980-aj jaroj aliĝas 
islamano al la kompanio, supozeble 
por ke la legendo alparolu 
plurkulturan spektantaron. Tio 
okazis unue ĉe Robin of Sherwood 
en 1984, kaj denove en Robin Hood 

- Princo de Ŝtelistoj en 1991, tamen 
ne en la plej lasta versio Robin 
Hood (kun Russell Crowe) en 2010. 
Tiu lasta versio koncernas precipe 
la lukton kontraŭ la kanajla reĝo 
Johano kaj francaj invadintoj. 

Malmulte da malnovaj nomoj por 
la kompanio restas en la rolantaro. 
Evidentiĝas, ke modernaj verkistoj 

- kaj filmfaristoj - adaptis sin al la 
spektantaro, kiel antaŭe faris la 
kantistoj-rakontistoj de la 
mezepoko kaj de sekvaj jarcentoj. 

Esplorante tiun temon mi 
dekomence supozis, ke Robin Hood 
estas nur angla fenomeno. Jen 
granda eraro mia. Mi konstatis, ke 


krimuloj-herooj aperas en aro da 
landoj, en kaj ekster Eŭropo. Jen 
nur dek: 

el Germanujo Schinderhannes, 
kromnomoj de Johannes Bŭchler; 
prirabinte homojn ambaŭflanke de 
rivero Rejno, kiu publike senkapiĝis 
en Majenco; 

el Slovakio: Juraj Janosik, kiu 
fine de la 17-a jarcento prirabis 
nobelulojn kaj - vere - helpis al 
malriĉuloj. Artikolo pri li aperis 
lastatempe en Monato; 

el Litovio: Tadas Blinda, 
arbarloĝanto kaj proskribito el la 
19-ajarcento; 

el Estonio: Rummu Jiiri, 
ŝtelisto, rabisto kaj poplheroo, 
1856-1894; 

el Romanio: la valaĥo Iancu 
Jianu, proskribito kaj tiel nomata 
hajduko (batalanto por socia 
justeco); 

el Ukrainio: Ustym Karmaliuk, 
1787-1835, popolheroo kaj ĉefo de 
gerilanoj; 

el Meksiko: Chucho el Roto, 
kromnomo de Jesus Arriega, 
bandito, 1858-1885; 

el Koreio: Im Kkokjong, ĉefo de 
kamparaj ribelantoj kontraŭ 
impostoj inter 1559 kaj 1562; 

el Japanio: Nezumu, kromnomo 
por Namakura Jirokichi, ŝtelisto kaj 
popola heroo. Tuj antau ol esti 
arestita, li divorcis siajn edzinojn 
(mi ne scias kiom da), por ke ankaŭ 
ili ne estu punitaj pro liaj krimoj. 

Ankaŭ tiuj figuroj havas 
komunajn ecojn. Hi mortis junaj, aŭ 
havis kromnomojn, kiuj indikas 
popolan aprobon, ĉu ili luktis por 
homoj, kiel Iancu Jianu, ĉu nur por 
si mem, kiel Schinderhannes. Ŝajne 
la plimulto de tiuj kvazaŭ-robin- 
hudoj faris la duan, prirabante ne 
nur riĉulojn sed ankaŭ homojn 
generate. 

Socia banditado 

Tamen, se ankaŭ la popolo tiel 
viktimiĝis, kial oni pretis tiujn 
"banditojn" subteni? Por respondi 
al tiu demando necesas pritrakti 
ĝin kontraŭ pli vasta fono. Tion 
faris la lastatempe mortinta brita 
historiisto Eric Hobsbawm, kiu en 
1959 por la unua fojo uzis la 
terminon "socia banditado". Laŭ li, 
sociaj banditoj estas "proskribitaj 
kamparanoj, pritraktataj de la estro 
kaj ŝtato kiel krimuloj, sed kiuj 
restas ene de la kamparana socio, 
kaj kiujn la popolo estimas kiel 
heroojn, ĉampionojn, venĝantojn, 
luktantojn por justeco, eble eĉ kiel 
ĉefojn de libereco, kaj ĉiuokaze 
homojn mirindajn, helpindajn kaj 
subtenindajn". 

Do, por historiisto, socia bandito 
ne estas simple iu ajn krimulo. Tiu 
reprezentas tendon en la socio 
aperantan, kiam registaro 
pretendas efektivigi leĝaron tra la 
tuta lando, sed ne kapablas tion 
plenumi. Samtempe okazas ŝanĝoj 



en traktado de rajtoj je tero kaj 
kultivado. La koncepto ebligas al 
historiistoj kompari kriman agadon 
en malsimilaj landoj. 

Tiel ĝi emfazas ankaŭ kernajn 
demandojn malantaŭ terorismo. 
Konsciaj pri tiuj, oni pli bone povos 
ilin respondi kaj tiel forigi la 
impulsojn malantaŭ terorismaj 
movadoj. 

De proskribito el la 13-a 
jarcento ĝis terorismo en la 21-a: 
jen longa vojaĝo. Enigma restas la 
identeco de nia heroo: enigma 
ankaŭ la medio, en kiu vivas tiaj 
homoj - riskemuloj, kolrompuloj, 
piedpinte marŝante inter du mondoj 
lau la rokoj de tiu socia fendo. 

Robin Hood estis la unua, pri kiu 
ni estas laŭnome informitaj, sed 
certe ni ne vidis la lastan. ■ 

Kriego de sur tegmento 


Geoffrey Sutton 


MIA ALVENO en Pekino okazis en 
oktobro 1981 nur kelkajn jarojn 
post la fino de la tiel nomata 
"Kultura Revolucio", kiu kaŭzis 
ĉirkaŭ dek jarojn da tumultoj kaj 
kruelaĵoj. ĵus ekrevenis ekster- 
landanoj en Ĉinion. Estas eble 
kompreni, ke mi ne emis tro 
demandi pri politikaj aferoj, sed mi 
volonte lasis al homoj rakonti siajn 
historiojn, se ili deziris tion fari. 
Pluraj aprezis fremdan orelon. Oni 
ne malofte persekutis homojn nur 
pro tio, ke ili havas eksterlandajn 
kontaktojn. En tiaj kondiĉoj ĉiam 
suferas esperantistoj. 

Oficisto de Ĉina Esperanto-Ligo 
rakontis, ke Ruĝaj Gvardianoj 
malebligis al li dum noktoj dormi, 
dum oni pridemandadis lin pro 
supozitaj "krimoj", kiel ekzemple 
spionado por eksterlando. Tian 
sensencan suferadon mi ne facile 
imagis al mi. Mi estis des pli 


respektema al tiuj homoj, ĉar ili jes 
pretis rakonti, kvankam ili tiam ne 
povis scii, ĉu la nova, pli malferma 
politiko pludaŭros. Kvankam 
esperantistoj suferadis, silentis aŭ 
laŭlitere sekvis instrukciojn 
desuprajn, tamen estis la rakontoj 
de usonanino neesperantista, kiuj 
plej gravuriĝis en mian menson. 

La korto de la Fremdlingva 
Eldonejo estis granda, nenova, eble 
de la 1920-aj jaroj - kaj tipe ĉina 
oficiala konstruajo de tiu epoko. Tie 
troviĝis redaktejoj de gazetoj en 
multegaj lingvoj, inkluzive de 
Esperanto. Tie same troviĝis la 
oficejo de Ĉina Esperanto-Ligo, 
kvankam sur la teretaĝo, kun 
elrigardo en la korton kaj vid-alvide 
al la rubejo! Apude, supre, estis mia 
loĝĉambro. Fremdlingvaj subredak- 
toroj ŝajne loĝadis iuhotele, sed ne 
mi. Apud mi loĝis ĉinaj familioj, sed 
ne sole ĉinoj. Inter ili loĝadis tie 

ankaŭ kelkaj mezaĝaj usonaninoj. 
Mi nenion sciis pri ili. 

Iun tagon oni peris al mi peton. 
Ĉu mi ŝatus viziti usonaninon por 
babili angle? Ŝi ŝatus renkonti min. 
Mi kompreneble scivolis, do 
konsentis. Post tiel longa tempo mi 
ne facile memoras, pri kio ni 
babiladis en ŝia ĉambraro, sed ŝi 
kaj unu-du aliaj edziniĝis kun ĉinoj 
dum la 1920-aj aŭ '30-aj jaroj. Pro 
tio ili iĝis ĉinaj civitanoj. La sorto 
diktis, ke ili travivis tempon de 
granda socia malstabileco, 
enlandan militadon, revolucion, 
pliajn renversiĝojn, des pli 
malfacilajn kiam mortis la edzo. 

Ŝi havis du gefilojn, kiuj tamen 
sukcesis reiri al Usono. Ili bone 
fartas. Mi demandis, ĉu ŝi ne volus 
reiri al Usono. "Nenion plu mi 
havas tie," ŝi respondis. Ŝi jam 
alkutimiĝis. Spite al ĉiaj problemoj 
kaj malgraŭ la malriĉeco ŝi ŝajne 
sukcesis travivi en maniero pli- 
malpli kontentiga al si. 

Kvankam ŝi nun loĝis preskaŭ 
sola, pliaj similsortulinoj loĝis 
tiukorte. La destino de alia 
usonanino estis malpli bona. Mi 
jam foje rimarkis ŝin vagadi tra la 
korto. Ŝi ne estis grizhara, kiel oni 
eble atendus de tiuaĝa virino, sed ŝi 
estis tute blankhara. Ŝia hararo 
estis des pli elstara por mi, ĉar ĉina 
oficisto komentis pri ĝi: "Ho, kiel 
bela!" Mi ne respondis al li. Mi sciis 
pli bone. Tiu estis nek la blond- 


hareco de belo, nek la blankhareco 
de maljunaĝo. 

Estas kutimo ĉe multaj ĉinoj 
imagi, ke ĉiu nenigra hararo estas 
bela. Ja ni eŭropdevenuloj ofte 
opinias blondulinojn kaj ruĝharul- 
inojn pli belaj. Tio, kio ne kutimas, 
estas ekzotika, kaj tial pli havinda. 

La hararo de tiu virino estis 
blanka pro hororo. 

Iun vesperiĝon mi aŭdis 
tumulton de ekstere. Mi eliris por 
rigardi, kio okazas. La blank- 
harulino staris alte supre sur la 
tegmento de la kvaretaĝa 
konstruaĵo kaj laŭte kriadis. Homoj 
malsupre ĉirkaŭis, provante 
trankviligi ŝin. Ŝi kriis, ke ŝi celas 
sin mortigi, ĉar por ŝi jam delonge 
ne plu restas kialo pluvivi. Post iom 
da tempo oni tamen sukcesis savi 
ŝin kaj ŝin forkondukis. 

Ankaŭ ŝi edziniĝis kun ĉino. Ŝi 
havis filon, kaj poste la edzo 
mortis. La filo iĝis daŭra celo de 
fiatakoj dum la Kultura Revolucio 
pro sia duoneksterlandaneco, 
kredeble ankaŭ pro pura rasismo. 
Fine, li ne plu povis elteni kaj 
mortigis sin. 

Ratoj rapidis ĉirkaŭ la angulon 
de la korto. ■ 

Geoffrey Sutton estas konata 
esperantisto, kiu interalie kompilis la 
anglalingvan Concise Encylopedia of 
the Original Literature of Esperanto. 

De malsupre supren 


Paul Gubbins 


AMASKOMUNIKILOJ pritraktas 
Ruslandon, kaj ankaŭ generate 
aliajn landojn, de supre malsupren. 
Alivorte, ili informas pri 
prezidantoj, pri registaraj decidoj, 
kaj malofte pri la popoloj mem - 
krom se temas pri katastrofoj, ĉu 
naturaj, ĉu homaj. Popolo 
suferanta, ekzemple pro malsato, 
malsano, aŭ pro konflikto, milito, 
nutras filmkameraojn kaj novaĵ- 
elsendojn kiel ujo/io-disputo 
esperantistojn. Do eĉ en epoko de 
tujfilmado, tujraportado, malmultas 
informoj pri ordinaruloj. 

Jen la atuto de la libro de la 
esperantajurnalisto finna kaj 
interalie fakulo pri Ruslando Kalle 
Kniivila. Li pritraktas aferojn de 
malsupre supren kaj, per intervjuoj 



Recenzo Kalle Kniivila. Homoj 
de Putin - La silenta plimulto 
de Rusio. Antverpeno: Flandra 

Esperanto-Ligo, 2014. 188 paĝoj. 

ISBN 9789077 068522. 

kun ordinaraj rusoj, respondas 
fundan demandon, kial la popolo 
subtenas Putin - ulon pentratan de 
okcidentaj amaskomunikiloj kutime 
kiel ogron. 

Eblas resumi tiel la respondon: 
antaŭ Putin, ĉio kolapsis (ekonomio, 
salajroj, labor-ebloj, ktp); post 
Putin, ĉio boniĝis kaj, super ĉio, 
stabiliĝis. Jen unu el la intervjuatoj: 
"... Irina donis al Putin la meriton 
pri ĉio bona, kio okazis en Rusio 
post la disfalo de Sovetio ... la 
perestrojko de Gorbaĉov kaj la 
jardeko de Jelcin ĉe la potenco iĝis 
kunplektita periodo de malordo ..." 
(p. 96). 

Tamen jen la vunda punkto de la 
libro. Efektive temas pri unusola 
demando kun unusola respondo. 
Honeste, meze de la libro, mi 
ekenuis: mi jam legis demandon kaj 
respondon, demandon kaj res¬ 
pondon, kaj kredis - eble erare, sed 
posta pluklegado fortigis mian 
impreson - ke malestis io nova por 
lerni, por surprizi. Mi emas do diri, 
ke la libro tro longas: ne necesas 

tiom da intervjuoj, tiom da vizitoj 
ĉe tiom da familioj, por respondi la 
bazan demandon. 

Domaĝe, ĉar la libro estas 
modele verkita, en flua, facile 
digestebla lingvo (kaj por helpi 
gluti la enhavon la ĉapitroj ĝenerale 
mallongas). Estus pluso, mi kredas, 
ornami la libron per fotoj: ekzemple 
por kompari sovet-epokajn aparta- 


mentojn kun nunaj - eĉ por vidi la 
vizaĝojn de intervjuatoj. 

Malgraŭ longeco, mi 
rekomendas la libron. Ĝi prezentas 
freŝan, nekutiman bildon pri 
ordinaraj homoj - homoj ofte 
neglektataj en raportoj amas- 
komunikilaj - loĝantaj en granda, 
grava kaj de pluraj vidpunktoj 
enigma lando. ■ 


Traduku! 


Jen la rezulto de la traduk-konkurso anoncita en 
la antaŭlasta numero de La Brita Esperantisto. 


LA ANGLALINGVA versio, kiu 
aperas post la orginala poemo en la 
venonta paĝparo, estas verkita de 
Donald Scott, el nord-orienta 
Anglujo. Decidite estas ne aljuĝi 
premion (temas nur pri la "gloro" 
legi la propran nomon en La Brita 
Esperantisto), ĉar, kiel atentigis la 
juĝinto de la traduko-konkurso, la 
poemo de s-ro Scott ne povas esti 
rigardata kiel traduko sed kiel 
memstara verko inspirita de la 
auld-a originalo. 

Kiel notis s-ro Scott mem, 
sendante la tradukon, malfacilas 
redoni la "ebriecon" de la poemo. 
Eble pro tio nur du homoj provis 
traduki - fakte s-ro Scott per du 
provoj, la dua iomete interpunkcie 
pli libera. 

La juĝinto demandis sin, kiel la 
tradukinto ŝanĝis la titolon en la 


versio, kiu kaptis la spiriton de la 
originalo sed ne la formon kaj la 
lingvon de la originalo. Tamen la 
tradukinto, laŭ la opinio de la 
juĝinto, nepre ne rezignu pri 
tradukado - tamen pli zorge atentu 
la originalan tekston. ■ 


Kiel supre notite, nur du homoj 
konkursis. Malmulte da intereso 
vekis ankaŭ antaŭaj konkursoj 
(maksimume iam kvar konkursajoj). 
Konkludendas, aŭ ke la tekstoj tro 
malfacilis, kio malinstigis al 
konkursado, aŭ ke mankas emo 
inter britaj esperantistoj entrepreni 
ekzercojn tiajn. Aŭ eble ambaŭ. 

Ĉiaokaze la redakcio de La Brita 
Esperantisto decidis nuligi la 
rubrikon. Al kuraĝaj konkursintoj kaj 
al la juĝinto ni dankas. 

Ebrio 


T 






la boteloj staras vice, 
kamarade kaj komplice 
sur la altaj murobretoj - 
botelegoj, boteletoj, 
verdaj, flavaj, 
grasaj, kavaj, 
palpebrume en la lumo 
min invitas al konsumo, 
gluta, tuta, 
ĉes-refuta 

forkonsumo de I' enhavo, 

de la verdo, de la flavo, 

de likvoro glate glita 

svate ŝvita 

kvate kvita 

strate strita 

streta 

struta 

mi rimarkas: en angulo 
sidas ia ina ulo 
kiu ridas ĉevaldente 
kaj rikanas sento-tente, 
sin ekmovas, 
kison blovas, 
krurojn ŝovas: 
kaj mi povas 

super ŝtrumpo vidi blankon, 
sangomankan 
gamboflankon. 
mi vin amas, bela ino, 
mi adoras vin sen limo, 


volas tuŝi, 
kune kuŝi, 
kaj karesi, 
kaj forgesi, 

pri la griza ver' forgesi 

grila priva vorgeresi 

vira vorga pivaresi 

vipareŝi 

mi neŝeŝi 

neŝeŝi 

ŝuvi puvi pova-povaŝ 

diri kie ŝiŝ ŝin trovaŝ 

la ne 

la ne-ŝe 

ne-ŝeŝ 

ŝeŝ 

dako danto danko dankon 
dankon 

padonu mineŝtaŝ bria 

padon' 

padon’ 

'kon 

'kon 


paŭzo 

Crapulence 



Lined in welcoming collusion 
On the shelves behind the bar 
Stand the bottles in profusion 
Like the good old pals they are. 

Big ones, small ones, 

Green and yellow, 

Wink and whisper, 

"Well met, fellow”. 

Greasy, sticky, 

Slurpy, licky, 

Luscious in the evening light, 
Every bottle seeks its punter. 
Bottle-icious is the sight. 

Glugging down the glorious liquor 
I begin to live my dreams. 

Green or yellow, 

Brown or tawny, 

Nothing is quite what it seems. 
Even though I know I shouldn't, 
Necking down each precious drop, 
Something ostrich-like inside me 
Tells me I'm not gonna stop. 

And the liquor, 

Smoothly slipping, 

Sweetly dripping, 

Spittle spewing, 

Sweater slopping, 

Trouser staining, 

Bladder sluicing, 

Splashy pissing, 

Shplashy shplishing ... 


Now I notice in a corner 
Sits a horny piece of fluff 
And the horsey grin she gives me 
Asks if I can do my stuff. 

Kisses blowing, 

White thigh showing, 

Stocking sliding 
To the knee. 

All this tells me 
This dame's willing 
For an alcoholic filling 
And I sup again in glee. 

Turn me on, 

You little treasure. 

I want you 

For every pleasure. 

Touching, 

Smooching, 

Licking, 

Snogging, 

Necking, 

Sucking, yes 
And even ... 

Let’s just say... 

Forgetting ... 

Forget about this slimy life, 

Forget about the hate and strife, 
Forgerrabout the toxic wife, 
Forgerrabout... oh hell! 

What was it 
I was gonna tell? 

Mistelefonado 


Carys Goldy 


A: Halo? 

B: (silento) 

A: Halo? Ĉu mi parolas kun la 
kamentubisto? 

B: Kio? Mi ne povas aŭdi ... terura 
signalo. Kion vi diris? 

A: Ĉu vi estas la kamentubisto? 

B: Kamelisto? Jes, mi estas 
kamelisto - kion vi volas? 

A: Mi volas, ke vi purigu miajn 
kamentubojn. 

B: Vi volas kion? Ke mi purigu la 
hufojn de viaj kameloj? 

A: (pli laŭte) La tubojn de miaj 
kamenoj - jes, ĉu vi povos fari? 

B: Nu, mi purigas kutime nur la 
proprajn kamelojn, sed mi 
supozas, ke mi povos fari 
escepton. 

A: Ĉu vi estas plene kvalifikita 
kamentubisto? Vi sonas iom ... 
nu ... 

B: Infektita kamelisto mi certe ne 
estas. Kia insulto! 

A: Ho ne, ne, mi volas nur scii, 
kiom da jaroj vi laboras kiel ... 

B: Ne estas via afero, kiom da 
haroj mi havas. 

A: Do ... sperta. Ĉu vi estas ja 
sperta? 

B: Certa? Pri tio? 

A: (laŭte) Sperta! Ho, ne gravas ... 
ĉu vi povos veni por ilin purigi, 
aŭ ne? 


Malofte en la paĝoj de La Brita 
Esperantisto ni prezentas skeĉon. 
Jen amuza specimeno, kiu eble 
inspiros aliajn samĝenre verki. 

B: Nu, mi supozas. Kiom da 
kameloj? 

A: Du kamenojn mi havas - unu en 
la manĝoĉambro kaj alia en la 
salono. 

B: La salono? 

A: Jes. 

B: En la domo? 

A: Nu jes. Kie kutime troveblas 
kamenoj? Hej ... ĉu vi estas 
certa, ke vi estas specialisto? 

B: Sperta? Mi? Oni taksas min 
la plej elstara specialisto pri 
kameloj en la tuta Omana 
dezerto. 

A: Kio? Ĉu Omanon vi diris? Sed 
mi loĝas en Obano ... en 
Skotlando. 

B: Skotlando? Do ... ĉu vi ne 
povas trovi specialiston pli 
apudan? 

A: Momenton. Mi kredas, ke mi 
mistelefonis. 

B: Jes ... ĉar ŝajnas al mi, ke vi 
mistifikas. Neniam mi aŭdis 
pri kameloj en Skotlando. 

A: Mi ege bedaŭras, ke mi ĝenis 
vin, sinjoro. 

B: (ridante) Ho, tute ne gravas: 
mi antaŭĝuas diri al mia 

edzino, ke 
mi parolis 
hodiaŭ kun 
skotino. 

A: Kaj mi same 
ĝojas, ke 
eblis al mi 
paroli kun 
kamelisto 
en Omano. 
Ĉi tiuj 

poŝtelefonoj 
estasja 
mirindaj, ĉu 
ne? 

B: Jes, ja ... 
se haveblas 
bona 
signalo. 
(ambaŭ 
ribas) ■ 



now know 

Don’ even think 

1 need to go. 

1 canna hold a drink. 

I'm sorry 


But 1 must, 

Jus’ so yer know, 

Or else I'll bust. 

1 gotta go. 


Sorry, 

Yet what, for me, 

Shorry, 

Can now be sadder 

Sho very shorry... 

Than leaving you, 


Just to relieve 

He stands up. 

My bladder? 

And he throws up. 

An’ so, yer see 


1 gotta pee. 

Insekto tute ĉarma 


Joyce Bunting 


FORFIKULOJ dumnokte mangas, 
kaj ĉe sunleviĝo kaŝas sin en 
mallumaj lokoj. Tio ne inkluzivas 
vian orelon, laŭ folklora rakonto. 

Hi vere ne volas enrampi kaj bori 
truon en vian cerbon por demeti 
ovojn. Tio estas tuta 

% 

sensencaĵo. Tamen en \ 

multaj eŭropaj 
lingvoj oni krom- ■ 

nomas forfikulon 
"orelborilo", aŭ io simila. 

Kial, do, oni dezirus kapti 
forfikulojn? Nu, maĉante, ili truigas 
petalojn, kiuj malbeligas florojn por 
vendi aŭ ekspozicii. Ili difektas foje 
ankaŭ komercajn rikoltojn. 

Se vi provos teni forfikulon en 
via pugno, ĝi baldaŭ eskapos. La 
korpo estas plata kaj polurita, kiu 
permesas al ĝi kunpremi sin inter 
viaj fingroj kaj fali al la grundo. Ĝi 
ne provos forflugi. Forfikulo ja 



havas delikatajn flugilojn, sed ili 
estas malfacile refaldeblaj post 
flugo - kvazaŭ komplika ombrelo, 
kiu rifuzas reiri en kovrilon - do ili 
ne ĝenas sin per malfaldiĝo. 

Se unu el tiuj insektoj subite 
falus el florbukedo, aŭ ekaperus en 
laktuko, vi verŝajne ne restus 
sufiĉe trankvila por ekzameni la 
etulon. Se vi farus, vi 
rimarkus, ke ĝi 
posedas kapon, kun 
okuloj, mandibloj kaj 
longaj flekseblaj 
antenoj, mezan parton 
(torakon), de kiu kreskas ses 
kruroj, kaj vostan parton 
(abdomenon), al kiu estas fiksitaj 
du pinĉiloj. 

Pinĉiloj de la virforfikulo estas 
kurbitaj kaj ilin ĝi uzas por lukti 
kun aliaj viraj samspecianoj. Tiuj 
de la ino estas rektaj. 

Ambaŭ uzas ilin por kapti 
predojn kaj por faldi la flugilojn. 

La flugilojn vi ne rimarkos, ĉar ili 
estas nete falditaj sub malmolaj 
kovriloj, kio rezultas en flulinia 
korpo. 

Forfikuloj estas iagrade utilaj 
en ĝardenoj kaj kampoj. Ili 
manĝas multajn afidojn, 
insektovojn kaj araneojn, kaj 
putriĝantajn best- kaj 
plant-restaĵojn. 

Ili pariĝas en aŭtuno. Ili restas 
kune dum la malvarmaj monatoj 
en kaveto sub la grundo aŭ sub 
falintaj folioj aŭ sub arboŝelo. 
Fruprintempe, la femalo forigas 
la masklon kaj demetas siajn 
ovojn. Tiujn ŝi prizorgos, ilin 
daŭre turnante kaj purigante 
kontraŭ ŝimo. Ŝi helpas ankaŭ 
dum elkoviĝo. Tio estas nekutima 
konduto inter ne-sociaj insektoj. 

E1 la ovoj elrampas palaj etetaj 
kopioj de la patrino - nimfoj - kiuj 
kaŝas sin sub la patrino. Unue ili 
voras propran ovoŝelon, poste 
nutraĵon resputitan de la patrino. 
Nimfoj devus perdi sian haŭton 
de tempo al tempo por pligrandiĝi. 
La patrino prizorgas ilin ĝis la dua 
haŭtoŝanĝo en julio. Post kvin aŭ 
ses haŭtŝanĝiĝoj la forfikuloj estas 
maturaj. 

Spite de sia feroca aspekto, 
forfikuloj estas tute sendanĝeraj - 
ili povas nur pinĉeti. Ili estas tre 
puraj kaj nur hazarde eniras 



domojn. Malsanon ili transdonas 
nek al homo nek al besto. Sed tiu, 
kiu trovas forfikulo-neston, eble 
konfuzas kun blatoj. Ja ekzistas ligo 
inter la du specioj, kiu tamen 
datumas de la erao, antaŭ ol 
dinosaŭroj vagis sur la tero. 

Mi taksas forfikulojn tute 
ĉarmaj! ■ 

Babile 


Paul Gubbins 


La angla en Barato ... 

Mi dankas al Edmund 
Grimley Evans, kiu atentigis pri 
artikolo en New York Review of 
Books (The Week: 2014-07-05) pri 
la malgraviĝo de la angla lingvo 
en Barato. 



Ŝajnas, ke la ĉefministro, 
Narendra Modi (fotita), malofte 
uzas la anglan, preferante 
indiĝenajn lingvojn, ĉar li ne regas 
la "altklasan, rafinitan anglan" de 
tradicia elito. Krome, naciaj 
gazetoj lastatempe lanĉis eldonojn 
en indiĝenaj lingvoj. Konkludas la 
artikolo, ke en Barato la angla 
"ne plu konsideratas kiel nepra 
pasporto al sukceso". 

Notindis, cetere, ke kiam 
Modi vizitis Novjorkon kaj faris 
festparoladon ĉe Madison Sguare 


Gardens, li uzis ne la anglan 
sed la hindan ( The Guardian: 
2014-09-29). 

Kaj en Ugando ... 

Aperis en The Guardian (2014- 
12-22) artikolo pri la angla uzata en 
Ugando. Kiel en multaj partoj de la 
mondo, kie la angla parolatas kiel 
dua aŭ tria lingvo, aŭdeblas 
diversaj - almenaŭ al britaj oreloj 
- strangaĵoj, tiel ke esploristo, 
Bernard Sabiti, epitetas la ugandan 
anglan Uglish. 

Ekzemploj: benching - kiam oni 
vizitas homon, kiu romantike 
interesas; buffalo - iu, kiu maleleg- 
ante uzas la anglan; bullet - antaŭ- 
viditaj ekzameno-demandoj; side 
dish - eksteredza amatino; vacist - 
ferianta studento. Laŭ Sabiti, 
kreskas Uglish pro falanta eduka 
nivelo kaj pro manko de kontakto 
kun denaskaj parolantoj de la 
angla. lbesp.org/uglish 

Esperanto en la radio 

Danke al Vilĉjo Walker aŭdiĝis 
esperantaj frazoj en BBC-podkasto 
The Information Age dissendita 
2014-10-28. Vilĉjo reagis al mencio 
pri la internacia lingvo dissendita 
du semajnojn antaŭe, kiam oni 
provis traduki esperanten la frazon 
"We nailed this puppy to the wall". 

Nu, jes ... vi ne estas la sola, kiu ne 
kaptas ties evidente profundan 
signifon. 

Gratulojn ... 

... al d-ino Angela Tellier, 

kiu en decembro sukcese defendis 
sian doktoriĝan disertacion ĉe 
Universtato de Essex. La titolo: 
"Metalinguistic awareness and 
foreign language learning in 
primary school: A classroom study 
with children aged 8 to 9 years”. 

... kaj al Viv O'Dunne, dojeno de 
la EAB-oficejo en Barlastono, 
kiu en januaro fariĝis avino. 

Bona novajo! 

Tiu, kiu lernas fremdan lingvon, 
larĝigas sian cerbon, laŭ esploroj 
faritaj en Svedujo. Ne gravas, 
ŝajne, kiam oni eklernas, ĉu jun-, 
ĉu maljun-aĝe. Cetere pli larĝa 
cerbo povas pozitive efiki kontraŭ 
malsanoj kiel alchejmero, opinias 
profesoro Alison Mackey 
(universitatoj de Georgetown kaj 
Lancaster), kiu priraportis la 
esplorojn en The Guardian (2014- 
09-04). La konkludoj estis verŝajne 
jam konataj al esperantistoj ... 

lbesp.org/alison-mackey 

Dankon al... 

... Edmund Grimley Evans, kiu 

raportis, ke televida programo 
Homes under the Hammer (BBC1: 
2014-10-28) informis mallonge pri la 


trinkejo La Verda Stelo kaj la stratoj 
Esperanto Way kaj Zamenhof Grove 
en Stoke-on-Trent. Tostis la anoncis- 
to al la internacia lingvo, dirante - 
kredeble - "Sanon!" 

Kaj al... 

... Hilary Chapman, kiu trovis 
artikolon en The Telegraph (2014- 
09-19) pri "Galerie kreo" (tiel). La 
kunfondinto de la artgalerio, 
Clemence Krzentowski, prenis 
esperantan vorton, "ĉar ni serĉis 
mallongan nomon ajnlingve 
kompreneblan”. La galerio funkcias, 
laŭ Krzentowski, kvazaŭ esplorejo 
por desegnistoj. 

lbesp.org/galerie-kreo 

Konkursu! 

Bulgara Esperanto-Asocio 
anoncis literaturan konkurson kun 
tri branĉoj: poezio (maksimume du 
poemoj), prozo (ĝis kvarpaĝa 
novelo) kaj eseo (temo ne indikita). 
La verkoj estu originale verkitaj en 
Esperanto kaj la limdato por 
konkursi falas fine de la jaro. 

Pliaj detaloj: modest@abv.bg 

Kondolencojn ... 

... al la familio de Jim Lawson, 
kiu mortis pasintan septembron je 
ago de 88 jaroj. Jim fidele ĉeestis 
kunvenojn de la Nord-Okcidenta 
Esperanto-Federacio kaj parto- 
prenis plurajn somerajn eventojn en 
Barlastono kaj Shallowford. ■ 

